ועדת העבודה, הרווחה והבריאות, כנסת 18, פרוטוקול מספר 744, 2012-07-09 12:00

חיים כץ: צהריים טובים.

חיים כץ: היום י"ט בתמוז, 9 ביולי 2012.

דוד רותם: - - -

חיים כץ: כן, כן.

דוד רותם: מחר זה יהיה אחרת.

חיים כץ: נכון.

חיים כץ: אני מתכבד לפתוח את ישיבת ועדת העבודה, הרווחה והבריאות, והנושא הוא: מעמדם של עובדי המכון למחקר ביולוגי בישראל.

חיים כץ: למען האמת, לפני כחודש וחצי פנו אליי נציגי ארגון העובדים של המכון למחקר ביולוגי, והעלו טענות מטענות שונות על מה שקורה במערכת יחסי העבודה במכון.

חיים כץ: אני נפגשתי היום עם יושב-ראש המכון, והוא אמר לי: תשמע, אני לא מבין שום דבר.

חיים כץ: אני מוכן להידברות, אני מוכן לשבת, אני מוכן לדבר.

דוד רותם: יושב-ראש או מנכ"ל?

חיים כץ: מנכ"ל?

חיים כץ: מנכ"ל.

חיים כץ: אמר לי: אני מוכן לשבת, אני מוכן לדבר, אני מוכן.

חיים כץ: זאת אומרת, איך שאני רואה את הדיון מתחיל, אנחנו כבר במקום שאני חושב שטוב יכול לצאת מפה.

חיים כץ: המטרה שלנו, בשורה התחתונה, שהם ימשיכו לעשות את העבודה שלהם, והעובדים לא ירגישו שמצרים את צעדיהם.

חיים כץ: ואנחנו נתחיל את הדיון, ואני אתן לנציגי העובדים.

חיים כץ: יש לי גם כמה שאלות, אחר-כך, לפרקליטות ולמשרד התעשייה, המסחר והתעסוקה.

חיים כץ: אבל שנציגי העובדים יפתחו, ידברו ויגידו את מה שעל ליבם.

חיים כץ: יש פה נציג עובדים?

חיים כץ: מי אדוני?

חיים כץ: לפרוטוקול – שם, תפקיד.

עדי קרן: שמי עדי קרן, ואני יושב-ראש ועד העובדים הכללי במכון הביולוגי.

חיים כץ: מה זה כללי?

עדי קרן: כללי – אנחנו מייצגים 60% מהעובדים במכון, שבהם אנשים מהסקטורים הבאים: מהנדסים, הנדסאים, טכנאים, מקצועות טכניים ומינהלי.

חיים כץ: לא מחקר.

עדי קרן: לא מחקר.

עדי קרן: חוץ ממחקר - - -

חיים כץ: זאת אומרת, שיש שני ועדים?

עדי קרן: נכון, יש שני ועדים היום: הוועד הכללי - - -

חיים כץ: יש ועד כללי, וועד מחקר.

עדי קרן: נכון.

עדי קרן: ועד המחקר מאוגד לחוד, ואנחנו מהווים 60% מעובדי המכון.

עדי קרן: לפני שנה וחצי התאחדנו תחת ההסתדרות לוועד כללי.

עדי קרן: למעשה, מרגע החיבור שלנו להסתדרות, הדבר היה לצנינים בעיני הנהלת המכון שיצאה כנגדנו מאותו רגע שהתאחדנו, ומאותו רגע שההסתדרות - - -

חיים כץ: מה זה: "יצאה כנגדנו"?

עדי קרן: יצאה כנגדנו זה – התחילה להצר את צעדנו, התחילה לפגוע בהתארגנות שלנו, לפגוע בשמנו הטוב.

חיים כץ: מה זה אומר?

עדי קרן: החל בפגיעה בשמנו הטוב, - - -

חיים כץ: מה זה: "פגיעה בשמנו הטוב"?

עדי קרן: מילים קשות שחבל - - -

חיים כץ: לא, לא, שמע: אתה מדבר - - -

דוד רותם: אל תתייחס ברצינות לפגיעה בשם הטוב.

חיים כץ: חבר הכנסת רותם, שנייה.

חיים כץ: אתה מדבר בסיסמאות.

חיים כץ: אומרים שאלוהים נמצא בפרטים הקטנים.

חיים כץ: תן לי דוגמאות של מה שלא בסדר.

חיים כץ: אם אנחנו רוצים לפתור ואם אנחנו לתקן, הסיסמאות לא יעזרו.

עדי קרן: מרגע שהתאחדנו, הנהלת המכון כתבה מספר רב של מכתבים לעובדים כנגד ההתאגדות שלנו, ביציאה, ממש במילים קשות כמו: שקרנים.

עדי קרן: היועצת המשפטית של המכון טענה שאנחנו מושחתים.

חיים כץ: מתי התאגדתם?

עדי קרן: לפני שנה.

עדי קרן: באפריל.

חיים כץ: מה המצב עכשיו?

עדי קרן: מאז אנחנו ניסינו להידבר עם הנהלת המכון במספר דיונים.

עדי קרן: למעשה, לא היתה שום התקדמות בשום נושא.

עדי קרן: למעשה, רק הלכנו והידרדרנו ביחסים בינינו עד למצב שבו הגענו לבית-משפט וניתן פסק-דין מביש, גם מבחינתנו וגם מבחינת המדינה.

עדי קרן: פסק-דין שהיה בנושא הפרת השכר, חוק הגנת השכר.

עדי קרן: במהלך ההתדיינות בבית-המשפט השופט אפילו ניסה ליצור גישור בין הצדדים, שכמובן התקבל מצידנו ללא בעיה.

עדי קרן: מצד שני, הנהלת המכון היא זו שסירבה לגישור.

עדי קרן: מחר אנחנו ניגשים גם - - -

חיים כץ: עכשיו אתם מוכנים לגישור?

אביגדור ליברמן: אתה שואל אותי?

חיים כץ: לא, לא.

עדי קרן: לא, אנחנו היינו מוכנים בבית-המשפט, ומוכנים גם היום לגישור.

חיים כץ: אתם מוכנים לגישור.

עדי קרן: ברור.

עדי קרן: אנחנו מוכנים לגישור בכל רגע - - -

חיים כץ: בסדר.

חיים כץ: ואתה מנכ"ל המכון, אתה גם מוכן לגישור?

אביגדור ליברמן: בהחלט.

עדי קרן: השופט בבית-המשפט כתב את זה בפסק-הדין שלו בצורה ברורה, שאנחנו הסכמנו מיד לגישור.

עדי קרן: ובצורה תמוהה, הנהלת המכון, שהיא זו שאמורה שיהיה שקט במקום העבודה, דחתה את הגישור על הסף.

חיים כץ: מי?

עדי קרן: הנהלת - - -

חיים כץ: עזוב, לא מעניין.

דוד רותם: אבל על מה אתם הסתכסכתם?

חיים כץ: רגע, חבר הכנסת רותם.

דוד רותם: בשביל להבין על מה הם הסתכסכו בכלל.

חיים כץ: לא הבנת?

דוד רותם: לא.

חיים כץ: אני אסביר לך בשתי מילים ממה שמעתי פה.

דוד רותם: תסביר לי.

חיים כץ: הם רצו להתאגד, והנהלת המכון לא רצתה שיתאגדו.

חיים כץ: זה הכול.

חיים כץ: הם רצו את הסתדרות, והנהלת המכון אמרה: טוב לנו איך שזה.

חיים כץ: לא רוצים.

חיים כץ: עכשיו באה ההנהלה עם הזמן ואמרה: תשמע, שקלנו, טעינו, התבלבלנו – לא מפריע לנו.

חיים כץ: זה הסיפור במה שקורה פה.

חיים כץ: באופן כללי כזה, לא נכנסנו עוד - - - תשמעו, אני חושב שאם אנחנו רוצים לפתור את הבעיה, אנחנו לא צריכים להיכנס לפרטים פה, אם ככה.

חיים כץ: אם אנחנו ניכנס - - - עמדות, וזה ידבר וזה יעליב – אין לנו מטרה.

חיים כץ: המטרה שלנו, פה, בוועדה הזאת – הדרישות שלכם סודיות?

עדי קרן: לא.

חיים כץ: אתם יודעים להעביר אותם לוועדה?

חיים כץ: את כל הרשימה שלכם?

עדי קרן: - - -

חיים כץ: כן.

חיים כץ: זה כל הדרישות שלכם?

עדי קרן: כל הדרישות שלנו הם דברים שהם חוקי מדינה, תקשי"ר, הסכמים קיבוציים, הסכמים פנימיים במכון שלא מקוימים במשך שנים.

חיים כץ: תקשיב, אתה לא - - - עכשיו אנחנו לא באמצע המשא-ומתן.

חיים כץ: וואלה, אני הייתי שמח להיות המגשר.

חיים כץ: שמע מה אני אומר לך.

חיים כץ: - - - זה היה נחמד לכולם.

קריאה: אתה מוזמן.

חיים כץ: אבל אני לא יודע אם אני, מבחינת - - -

אילן גילאון: - - - אולי מגשר - - -

חיים כץ: אבל מבחינת אישורים, אני לא יודע אם יש לי.

חיים כץ: אני לא הולך לקחת עליי סיווג שחור.

חיים כץ: אני לא רוצה.

חיים כץ: לא רוצה לקחת סיווג שחור.

שרונית כהן: תראה את הרשימה ותבין - - -

עדי קרן: הכול מדובר על - - -

אילן גילאון: יש לכם מגשר בכלל?

שרונית כהן: לא, אין.

עדי קרן: אנחנו במשך חודש וחצי מנסים אפילו לקבוע איזשהו מתווה לשיחות, וגם בזה אנחנו לא מצליחים.

חיים כץ: אין בעיה.

חיים כץ: עכשיו הוא בא ואומר לוועדה.

חיים כץ: מי אדוני?

אביגדור ליברמן: אביגדור שפרמן.

חיים כץ: מה התפקיד שלך?

חיים כץ: לפרוטוקול.

חיים כץ: תשמע, פה רושמים.

חיים כץ: פה יש תנאי עבודה בוועדת העבודה, הרווחה והבריאות.

חיים כץ: יושב פה בן-אדם ורושם פרוטוקולים.

חיים כץ: הוא רושם פרוטוקולים ויקבל את כל תנאי העבודה.

חיים כץ: אנחנו עושים לו - - -

קריאה: את זה אנחנו - - -

חיים כץ: סליחה.

חיים כץ: אנחנו עושים לו חיים קלים.

חיים כץ: אחרת, מישהו אמר פה ולא יודעים.

אילן גילאון: הוא יתבע אותנו.

חיים כץ: ואתה - - -

אביגדור ליברמן: אני אתן את ה-title - - -

חיים כץ: אתה, לפרוטוקול, מוכן – תגיד שאתה מוכן ללכת לגישור.

אביגדור ליברמן: דוקטור אביגדור שפרמן, מנהל המכון הביולוגי, מוכן ללכת לגישור.

חיים כץ: יפה.

קריאה: מה זה אומר?

קריאה: אפשר לדעת למה הכוונה?

דוד רותם: אפשר לשאול שאלה?

חיים כץ: כן.

דוד רותם: ועד העובדים.

עדי קרן: כן.

דוד רותם: אני רואה פה שאתם מבקשים כיבוד חוק יסוד כבוד האדם וחירותו.

עדי קרן: נכון מאד.

דוד רותם: תסביר לי למה אתם מתכוונים.

עדי קרן: מבקשים - - -

חיים כץ: אתה רוצה להיות המגשר?

חיים כץ: אנחנו לא נכנסים - - -.

חיים כץ: אני לא בא - - -

דוד רותם: אתה לא רוצה להיות המגשר.

חיים כץ: אני לא ראוי.

חיים כץ: אני רוצה, אבל אני כנראה לא ראוי.

חיים כץ: כי סיווג שחור – יש אנשים שסיווג ביטחוני שחור דורש מהם אחר-כך כל מיני מגבלות, שגם אם אני ראוי ויכול אני לא רוצה להיות שם.

דוד רותם: ואתה סיווג שחור.

חיים כץ: אני לא.

חיים כץ: אני לא רוצה.

דוד רותם: בגלל - - -

חיים כץ: לא, אני לא רוצה.

אילן גילאון: הוא רמז - - -.

אילן גילאון: - - - חבר הכנסת דוד רותם - - - לתוך - - -

חיים כץ: שמע, כבר הייתי צריך להיות.

חיים כץ: כבר הייתי.

חיים כץ: חבר הכנסת רותם, הלוא הם כבר ביקשו ממני – לא הם – מאצלי.

חיים כץ: אמרתי: עזבו אותי, לא רוצה.

אילן גילאון: חבר הכנסת רותם, זה פשוט כיבוד.

אילן גילאון: זהו.

אילן גילאון: כיבוד.

חיים כץ: יש פה עורכי-דין של שני הצדדים?

חיים כץ: יש פה נציג הסתדרות?

יצחק שטיינר: כן.

חיים כץ: מי אדוני?

חיים כץ: לפרוטוקול.

יצחק שטיינר: יצחק שטיינר, יושב-ראש הסתדרות ההנדסאים והטכנאים, ומחזיק תיק מערכת הביטחון בהסתדרות.

חיים כץ: אתה שמעת פה את שני הצדדים.

חיים כץ: הוועדה הזאת תהיה זמינה מעכשיו לעכשיו.

חיים כץ: שמעתי היום בבוקר גם את דבריו של מנכ"ל המכון, ושמעתי אותם פה לפרוטוקול.

חיים כץ: המטרה שלנו ושלך – אני מקווה שגם שלך – למערכת יחסי עבודה שקטה ועובדים מאורגנים, עם כל מה שמשתמע מכך.

חיים כץ: עם כל מה שמשתמע: הקימו ארגון עובדים, ועד עובדים – אתה תקרא לזה שהכול – מערכת יחסי עבודה.

חיים כץ: גם ועד העובדים ששמעתי אותו, מבין את עבודת המכון, רוצה לבוא לעבודה, לעבוד, לתרום וללכת הביתה בשלום.

חיים כץ: רוצה.

חיים כץ: הוא לא בא בשביל להילחם.

חיים כץ: הוא בא בשביל לעבוד, והוא רוצה תנאים הגונים.

חיים כץ: שני הצדדים אומרים: מוכנים למגשר.

חיים כץ: כמה זמן ייקח למצוא אחד כזה?

יצחק שטיינר: שבועיים.

חיים כץ: שבועיים.

חיים כץ: אני לא חושב שאנחנו צריכים להיכנס פה לדיון.

חיים כץ: אני לא חושב שזה יועיל למישהו.

חיים כץ: מה חושב עורך-הדין אסף ברנזון?

חיים כץ: זה יועיל למישהו?

אסף ברנזון: יועיל שאנחנו נדע מי המגשר עכשיו, ונדע את לוח-הזמנים.

חיים כץ: עכשיו?

אסף ברנזון: כן.

חיים כץ: הוא אומר שבועיים, נמצא מי המגשר.

חיים כץ: אתם צריכים - - -

אילן גילאון: יש לכם הצעה?

אסף ברנזון: אני יכול להציע.

אסף ברנזון: כן.

אילן גילאון: לכם יש?

דוד רותם: זה לא פשוט.

דוד רותם: המדינה - - -

חיים כץ: תשמע לי, כשאני שומע פה את רוח הדברים, אני לא בא לפנות אפילו למשרד התעשייה, המסחר והתעסוקה, ולשאול אותם שאלות.

חיים כץ: ולא פונה לפרקליטות.

חיים כץ: אני יכול לשאול אותם שאלות, אבל אני לא רוצה.

חיים כץ: פשוט לא רוצה.

חיים כץ: אני רוצה לנסות לפתור את הבעיה, ושיהיה טוב לכולם.

חיים כץ: אני גם בא משם.

חיים כץ: גילוי נאות: אני משמש כמזכיר ארגון עובדי התעשייה האווירית – גילוי נאות.

חיים כץ: ועשיתי כבר פעם משא-ומתן, בחיים שלי.

חיים כץ: פעם אחת.

חיים כץ: לא גדול, אבל עשיתי.

חיים כץ: וגם פה יצא לי, בוועדה, לעשות איזה משא-ומתן, פעם אחת.

חיים כץ: אני חושב שאתם, עורכי-הדין של שני הצדדים, צריכים לשבת ביניכם.

חיים כץ: לקבוע מגשר.

חיים כץ: להעביר את הדרישות.

חיים כץ: הוועדה הזאת, אני מקווה שבכל מה שניתן, תעדכנו אותה.

חיים כץ: ואם יצטרכו, אנחנו נעשה פה דיון.

חיים כץ: ואם אתם תרצו מעורבות של הוועדה, אתם תקבלו אותה.

חיים כץ: תעדכנו אותנו בתוך שבועיים, כמו שאמר מזכיר הסתדרות ההנדסאים והטכנאים על מציאת מגשר, והתחלת פעילות בעניין.

חיים כץ: ואני מקווה שלא תצטרכו לבוא לפה עוד פעם.

חיים כץ: תודה רבה.

חיים כץ: הישיבה נעולה.

דוד רותם: אבל בינתיים אתם יכולים לדבר ביניכם.

דוד רותם: לא יקרה כלום.

חיים כץ: תודה רבה.

חיים כץ: הישיבה נעולה.

עדי קרן: תודה.